cyanic-selkie/wikianc huggingface dataset:
করিমনগরের সূক্ষ্ম রুপোর কাজ
ইতিহাস
করিমনগরের সূক্ষ্ম রুপোর কাজ নামটি এসেছে তেলেঙ্গানা রাজ্যের করিমনগর শহরের নাম থেকে। স্থানীয় ভাষায়,-রূপালী তারের কাজ বা ফিলিগ্রিকে বলা হয় ভেন্ডি তীগা পানি। খাঁটি রুপো গলিয়ে প্রয়োজনীয় আকারে ঢালাই করা হয়। খ্রিস্টাব্দ ১৯ শতক থেকে, করিমনগরের কারিগররা রুপোলী তারের মোচড় দিয়ে তৈরি সূক্ষ্ম জালিকা তৈরি করেছিলেন, যেটি জালি নামে পরিচিত। এটা বিশ্বাস করা হয় যে প্রায় ২০০ বছর আগে করিমনগর শহরে যাওয়ার আগে করিমনগরের কাছে এলগ্যান্ডাল শহর থেকে সূক্ষ্ম রুপোর কাজের কারুশিল্পটি গ্রহণ করা হয়েছিল। করিমনগর শহরের বর্তমান সমাজ, সম্প্রদায়ের সাথে কথা বলে ও অনুসন্ধান করে জানা গেছে যে এই কারুশিল্পটি একজন বিশেষজ্ঞ স্বর্ণকার কাদারলা রামাইয়া প্রবর্তন করেছিলেন, তিনি ব্যাপকভাবে ভ্রমণ করতেন। তিনি ইয়ালাগান্ডালার (এলগ্যান্ডাল) বাসিন্দা ছিলেন এবং এই নতুন ফিলিগ্রি রুপোর কাজ ও শৈলী শিখে এসেছিলেন। হায়দ্রাবাদের নিজামের শাসনকালে এই শিল্পকলার পৃষ্ঠপোষকতা করা হয়েছিল। শাসকরা রৌপ্যশিল্পীদের উৎসাহিত করতেন উৎকৃষ্ট রূপার থালা, 'পানদান' এবং অন্যান্য প্রত্নবস্তু তৈরি করতে। রৌপ্যশিল্পীদের তৈরি এই নিদর্শনগুলি হায়দ্রাবাদের সালার জঙ্গ মিউজিয়ামে প্রদর্শিত আছে।
শিল্প কুশলতা
করিমনগরের সূক্ষ্ম রুপোর নিপুণ কারুকার্য একটি অনন্য শিল্প কর্ম। রুপো দিয়ে বিভিন্ন ধরনের পণ্যের নকশা করা হয়েছে, যেগুলির কাজ অত্যন্ত সূক্ষ্ম এবং অসাধারণ। কানের দুল, গলার হার, চুড়ি, আংটি এবং দুল এখানকার ঐতিহ্যবাহী পণ্যের অন্তর্ভুক্ত। ভগবান গণেশ, ভগবান ভেঙ্কটেশ্বরের মূর্তি সহ বিভিন্ন দেব দেবীর মূর্তি উপাসনার জন্য তৈরি করা হয়। পুজোর সামগ্রী ছাড়াও উদ্ভিদ এবং প্রাণীজগত, পাখি, ময়ূর, রথ ইত্যাদি দ্বারা অনুপ্রাণিত হয়ে বহু আলংকারিক শিল্পকর্ম তৈরি করা হয়েছে। এমনকি বিভিন্ন প্রয়োজনের সামগ্রী যেমন থালা, ট্রে, আতরদান, পীকদান, কর্পূরদান (উধদান), চামচ, ছাইদান, ছবির ফ্রেম এবং বিভিন্ন আকার এবং গড়নের বাক্স ও খাপ ইত্যাদিও তৈরি হয়। মশলা, সুপারি, পানের মতো বিভিন্ন সামগ্রী একসঙ্গে রাখার জন্য বা রাখার জন্য বহু খোপের বাক্স (পানদান) তৈরি করা হয়। পাত্র, বাতিদান, ফুলের ঝুড়ি, গোলাপ জলের ঝারি এবং অন্যান্য অভিনব জিনিসগুলি স্বতন্ত্র পণ্যের মধ্যে অন্তর্ভুক্ত।
ভৌগোলিক নির্দেশক
২০০৭ সালে করিমনগরের সূক্ষ্ম রুপোর কাজ মেধা সম্পত্তি অধিকার সুরক্ষা বা ভৌগোলিক নিদর্শকের (জি আই) মর্যাদা পেয়েছে।
লখিমপুর লোকসভা কেন্দ্র
লখিমপুর লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
আলী আবাদ জেলা
আলী আবাদ জেলা আফগানিস্তানের কুন্দুজ প্রদেশের দক্ষিণ অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির দক্ষিণে বাঘলান প্রদেশ, পশ্চিমে চাহার দারা জেলা, পূর্বে কুন্দুজ জেলা ও খান আবাদ জেলা এবং পূর্ব তখর প্রদেশ ঘিরে রেখেছে।
২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪১,৭০০ জন। নিম্নের জাতিগতভাবে সম্প্রদায় লক্ষ্য করা যায়।
জেলাটির কেন্দ্রীয় শহরের নাম হচ্ছে 'আলিয়াবাদ, যেটি কুন্দজ ও বাগালানের মধ্যবর্তী স্থানে অবস্থিত। জেলাটি সাধারণত দরিদ্র লোকের বসবাস এবং মারাত্মভাবে খরাপ্রবণ এলাকা হিসেবে পরিচিত। জার্মানের একটি পুনর্গঠন দল নতুন একটি বাঁধের কাজ পরিচালিত করছে।
আর্মড পুলিশ ব্যাটালিয়ন স্কুল এন্ড কলেজ
আর্মড পুলিশ ব্যাটালিয়ন স্কুল এন্ড কলেজ, ঢাকা বাংলাদেশের রাজধানী ঢাকার উত্তরায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৯৬ খ্রিষ্টাব্দে প্রতিষ্ঠিত হয় এবং ২০১৬ খ্রিষ্টাব্দে উচ্চ মাধ্যমিকে পাঠদান শুরু করে।
অবস্থান
আর্মড পুলিশ ব্যাটালিয়ন কর্তৃক পরিচালিত আর্মড পুলিশ ব্যাটালিয়ন স্কুল এন্ড কলেজ, উত্তরা-২, উত্তরা মডেল টাউন, ঢাকা-১২৩০।
ইতিহাস
প্রতিষ্ঠানটি ১৯৯৬ সাল থেকে যাত্রা শুরু করে ১৯৯৯ সালে নিন্ম মাধ্যমিক, ২০০৩ সালে মাধ্যমিক ও ২০১৬ সালে উচ্চ মাধ্যমিক খোলার অনুমতি পায়। বর্তমানে প্রতিষ্ঠানটিতে প্লে ক্লাস হতে দ্বাদশ শ্রেণি পর্যন্ত পাঠদান করা হয়।আর্মড পুলিশ ব্যাটালিয়নের সার্বিক তত্ত্বাবধানে পরিচালিত হয় প্রতিষ্ঠানটি।
ক্রীড়া কার্যক্রম
প্রতি বছর আন্তর্জাতিক ক্রীড়া দিবস পালন করা হয়। এইদিনে নানা ধরনের খেলাধুলার প্রতিযোগিতার আয়োজন করা হয়। ইন্টার স্কুল ফুটবল চ্যাম্পিয়নশিপ এবং ইন্টার স্কুল ক্রিকেট চ্যাম্পিয়নশিপে অংশগ্রহণ করে।
২৫
২৫ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর লেন্তুলাস ও আগ্রিপ্পা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৭৮ বছর; রোম প্রতিষ্ঠার বছর)। এই বছরকে ২৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মিলি ববি ব্রাউন
মিলি ববি ব্রাউন (জন্ম ১৯ ফেব্রুয়ারি ২০০৪) একজন ব্রিটিশ অভিনেত্রী এবং মডেল। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ তার ইলেভেন নামক ভূমিকাটিতে অভিনয় করার কারণে সবার নজরে আসেন, এবং মূলত এর কারণেই তিনি মাত্র ১৩ বছর বয়সে, একটি দৃশ্যকাব্য সমৃদ্ধ ধারাবাহিকে সাহায্যকারী অভিনেত্রী হিসেবে সেরা অভিনয়-বিভাগে প্রাইমটাইম এমি অ্যাওয়ার্ড পুরস্কারের জন্য মনোনয়ন পান, যা তিনি সর্বকনিষ্ঠ অভিনেত্রী হিসেবে অর্জন করেছেন।
প্রাথমিক জীবন
ব্রাউনের জন্ম স্পেনের আন্দালুসিয়া প্রদেশের মার্বেলা নামক শহরে, তিনি তার ব্রিটিশ মাতা-পিতা, কেলি রবার্ট ব্রাউনের চার সন্তানদ্বয়ের মধ্যে তৃতীয়। ব্রাউনের বয়স যখন মাত্র চার বছরের মাঝামাঝি, তখন তার পরিবার ইংল্যান্ডের ডোরসেট প্রদেশের বোর্নেমাউথ শহরে চলে আসেন, এবং চার বছর পর মার্কিন যুক্তরাষ্ট্রের ফ্লোরিডা রাজ্যের অর্লান্ডো শহরে নিবাসিত হন।
ব্রাউন যুক্তরাজ্যের লন্ডন শহর এবং মার্কিন যুক্তরাষ্ট্রের জর্জিয়া রাজ্যের আটলান্টা শহরে বসবাস করেন।
কর্মজীবন
২০১৩ সালে ব্রাউন, মার্কিন টেলিভিশন চ্যানেল এবিসিতে প্রচারিত কল্পনাপ্রবণ চিত্রনাট্য সমৃদ্ধ ধারাবাহিক ওয়ান্স আপন এ্য টাইম ইন দ্য ওয়ান্ডারল্যান্ড এ অতিথি ভূমিকায় অভিনয় করার মাধ্যমে অভিনয় জীবনে আত্বপ্রকাশ করেন, যেটি  এবিসিতে প্রচারিত কল্পনাপ্রবণ চিত্রনাট্য সমৃদ্ধ জনপ্রিয় ধারাবাহিক ওয়ান্স আপন এ্য টাইম-এর সৌজন্যে শুরু করা হয়েছিল, তিনি ধারাবাহিকটিতে তরুণ এলিস ভূমিকায় অভিনয় করেন। ২০১৪ সালে তিনি, মার্কিন টেলিভিশন চ্যানেল বিবিসি আমেরিকাতে প্রচারিত অস্বভাবী দুশ্যকাব্য সমৃদ্ধ অধীরতামূলক ধারাবাহিক ইনট্রুডার্স এ "মেডিসন ও'ডোনেল" ভূমিকায় অভিনয় করেছিলেন। এর পরবর্তীতে তিনি, মার্কিন টেলিভিশন চ্যানেল সিবিএসে প্রচারিত পুলিশী কার্যকলাপের দৃশ্যনাট্যের ধারাবাহিক এনসিআইএস, এবিসি চ্যানেলের জনপ্রিয় হাস্যরস ধারাবাহিক মডার্ন ফ্যামিলি, এবং এবিসিতে প্রচারিত চিকিৎসাবিদ্যা সম্পর্কিত দৃশ্যকাব্যের জনপ্রিয় মার্কিন ধারাবাহিক গ্রে'স এনাটমিতে অভিনয় করেছেন।
২০১৬ সালে, ব্রাউন ব্রিটিশ ডিজে সঙ্গীতঙ্গ দল, সিগমা এবং ব্রিটিশ গায়িকা বার্ডীর একক "ফাইন্ড মি" নামক গানের ভিডিওতে আর্বিভুত হন। ২০১৬ সালের নভেম্বর মাসের পরে, তিনি বিশ্ববিখ্যাত মার্কিন বহুজাতিক বিনিয়োগ, ব্যাংকিংখাত ভিত্তিক এবং আর্থিক পরিসেবামূলক প্রতিষ্ঠান সিটিগ্রুপ এর বিজ্ঞাপনে হাজির হন। ২০১৭ সালের জানুয়ারী মাসে,  বিশ্ববিখ্যাত মার্কিন ফ্যাশন হাউজ ক্যালভিন কেলিন এর  নিযুক্তিমূলক অভিযানের মাধ্যমে তিনি মডেলিং জীবনে অভিষেক ঘটান। পরের মাসে, তিনি আন্তর্জাতিক মডেল ব্যাবস্থাপনামূলক প্রতিষ্ঠান আইএমজি মডেল'স এর প্রতিনিধীদের সাথে চুক্তিবদ্ধ হন।
শ্রীলঙ্কায় হিন্দুধর্ম
হিন্দুধর্ম হল শ্রীলঙ্কার প্রাচীনতম ধর্মগুলির মধ্যে একটি ।মন্দিরগুলি ২,০০০ বছরেরও বেশি পুরনো ৷ ২০১১ সালের হিসাবে, শ্রীলঙ্কার জনসংখ্যার ১২.৬% হিন্দু । ১৯১৫ সালের আদমশুমারি অনুসারে, হিন্দুরা শ্রীলঙ্কার জনসংখ্যার প্রায় ২৫% ( বৃটিশদের দ্বারা আনা চুক্তিবদ্ধ শ্রমিক সহ)।  উত্তর ও পূর্ব প্রদেশে (যেখানে তামিলরা সবচেয়ে বেশি জনসংখ্যার দিক থেকে) কেন্দ্রীয় অঞ্চল এবং রাজধানী কলম্বোতে হিন্দু ধর্মের প্রাধান্য রয়েছে । ২০১১ সালের আদমশুমারি অনুসারে, শ্রীলঙ্কায় ২,৫৫৪,৬০৬ জন হিন্দু (দেশের জনসংখ্যার ১২.৬%) রয়েছে। শ্রীলঙ্কার গৃহযুদ্ধের সময় অনেক তামিল দেশত্যাগ করে শ্রীলঙ্কার তামিল প্রবাসীদের দ্বারা নির্মিত হিন্দু মন্দিরগুলি তাদের ধর্ম, ঐতিহ্য এবং সংস্কৃতি বজায় রাখে।
বেশিরভাগ শ্রীলঙ্কার হিন্দুরা শিবের ভক্ত। শ্রীলঙ্কায় শিবের পাঁচটি আবাস রয়েছে। যা পঞ্চ ঈশ্বরাম  নামে পরিচিত । পবিত্র স্থানগুলি রাজা রাবণ দ্বারা নির্মিত বলে বিশ্বাস করা হয় । দেব সেনাপতি কার্তিক অন্যতম জনপ্রিয় হিন্দু দেবতা । বৌদ্ধ সিংহলী এবং আদিবাসী বেদরা দেবতা কাথারাগামা দেবীয়োর স্থানীয় প্রতিকৃতিকে পূজা করে ।
জনসংখ্যা
১৯৮১ সালের আদমশুমারি অনুসারে শ্রীলঙ্কায় 2,297,800 জন হিন্দু ছিল। ২০১২ সালের আদমশুমারিতে দেশে 2,554,606 জন হিন্দুর কথা বলা হয়েছে। ২০০৪ সালের সুনামির সময় শুধুমাত্র এলটিটিই নিয়ন্ত্রিত এলাকায় বিশ হাজার মানুষ মারা গিয়েছিল ।
দশকীয় পরিসংখ্যান
প্রধানত ব্রিটিশদের ভারতে আসা এবং শ্রীলঙ্কার গৃহযুদ্ধের কারণে অভিবাসনের কারণে হিন্দু শতাংশ ১৮৮১ সালে ২১.৫১ % থেকে ২০১২ সালে ১২.৫৮% এ হ্রাস পেয়েছে ।
কিংবদন্তি ইতিহাস
শ্রীলঙ্কার প্রথম প্রধান হিন্দু ধর্মের উল্লেখ পাওয়া যায় মহাকাব্য রামায়ণে ।  শ্রীলঙ্কা শাসন করত যক্ষ রাজা কুবের । লঙ্কার সিংহাসন কুবেরের সৎ ভাই রাবণ । প্রধান প্রতিপক্ষ রাম ( বিষ্ণুর সপ্তম অবতার ) দ্বারা নিহত হন ।  রামায়ণে ভারত ও শ্রীলঙ্কার মধ্যে রামের সেতুর কথাও উল্লেখ করা হয়েছে, যেটি হনুমান এবং অন্যদের সহায়তায় রাম পাথর দিয়ে তৈরি করেছিলেন ।   বর্তমান স্যাটেলাইট চিত্রগুলিতে লক্ষ্য করা যায় যে সেতুর অবশিষ্টাংশ শ্রীলঙ্কাকে ভারতের সাথে সংযুক্ত করছে ৷ প্রত্নতাত্ত্বিক প্রমাণ রাজকুমার বিজয় আগমনের আগে প্রাগৈতিহাসিক কাল থেকে শ্রীলঙ্কার কিছু অংশে শিবের উপাসনাকে সমর্থন করে । উল্লেখ যে রাবণও শিবের অনেক বড় ভক্ত ছিলেন ।
নবীন চন্দ্র বাগ
নবীন চন্দ্র বাগ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় খণ্ডঘোষ বিধানসভা কেন্দ্রের বিধায়ক হিসেবে দায়িত্ব পালন করছেন।
নোনাডাঙা তথ্যপ্রযুক্তি পার্ক
নোনাডাঙা তথ্যপ্রযুক্তি পার্ক হলো ভারতের পশ্চিমবঙ্গ রাজ্যের পূর্ব কলকাতার একটি তথ্যপ্রযুক্তি বা আইটি পার্ক। এই আইটি পার্কের শিলান্যাস করেন প্রাক্তন মুখ্যমুন্ত্রী বুদ্ধদেব ভট্টাচার্য ২০১০ সালে। এটি পশ্চিমবঙ্গের চতুর্থ তথ্যপ্রযুক্তি পার্ক।
বিনিয়োগ
রোল্ট ইন্ডিয়া, এইচসিএল ও এইচএসবিসি নোনাডাঙা তথ্যপ্রযুক্তি পার্কে জমি নিয়েছে ব্যবসা চালুর জন্য। কিন্তু পরিকাঠামোোর অভাবে এখানে প্রায় ৫০০ কোটি টাকার বিনিয়োগ ও ১২ হাজার কর্ম সংস্থান আটকে আছে।
২৬
২৬ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর লেন্তুলাস ও সাবিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৭৯ বছর; রোম প্রতিষ্ঠার বছর)। এই বছরকে ২৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে বছরের নামকরণের অ্যানো ডোমিনি পঞ্জিকা অব্দটি প্রচলিত পদ্ধতি হয়ে উঠে।
তথ্যসূত্র
20er
শকুন্তলা দেবী
শকুন্তলা দেবী (৪ নভেম্বর ১৯২৯ - ২১ এপ্রিল ২০১৩) একজন ভারতীয় লেখক এবং মানব ক্যালকুলেটর। তাকে ‘মানব কম্পিউটার’ নামে ডাকা হয়।  তার এই অসাধারণ গণন-ক্ষমতার জন্য তাকে ১৯৮২ সালে ‘গিনেস বুক অব ওয়ার্ল্ড রেকর্ডস’ এর অন্তর্ভুক্ত করা হয়েছে। তিনি একজন লেখক হিসেবে বেশ কিছু বই লিখেছেন যার মধ্যে আছে উপন্যাস, গণিত, ধাঁধা ও জ্যোতির্বিজ্ঞানের উপর বই।
জীবনী
শকুন্তলা দেবী ব্যাঙ্গালুরুতে একটি কন্নড় ব্রাহ্মণ পরিবারে জন্ম গ্রহণ করেন। তার জন্মতারিখ ১৯২৯ সালের ৪ নভেম্বর। বাল্যকালে শকুন্তলার অসাধারণ স্মরণশক্তি ও সংখ্যা-গণনার দক্ষতাকে তার বাবা বেশি গুরুত্ব দেননি। যদিও মাত্র তিন বছর বয়সে তাকে তাসের বিভিন্ন খেলা রপ্ত করিয়ে ফেলেছিলেন। শকুন্তলার বাবা ছিলেন একটি সার্কাসের দলে। তিনি ওই দল ছেড়ে মেয়েকে নিয়ে বিভিন্ন ‘রোড শো’ শুরু করেন। তিনি প্রথাগত কোন শিক্ষায় শিক্ষিত হননি। মাত্র ছয় বছর বয়সে শকুন্তলা মাইসোর বিশ্ববিদ্যালয়ে অসাধারণ এই দক্ষতার প্রদর্শনী করেন। ১৯৪৪ সালে শকুন্তলা তার পিতার সাথে লন্ডন চলে আসেন। এরপর ১৯৬০ এর মাঝামাঝি সময়ে তিনি ভারতে চলে আসেন।
মানব ক্যালকুলেটর বা মানব কম্পিউটার
শকুন্তলা দেবীর এই অসাধারণ ক্ষমতা প্রকাশ পেলে সমস্ত বিশ্ব ব্যাপী তার প্রদর্শনী শুরু হয়। ১৯৫০ সালে ইউরোপে,১৯৭৬ সালে নিউইয়র্কে তার প্রদর্শনী অনুষ্ঠিত হয়। ১৯৮৮ সালে মার্কিন যুক্তরাষ্ট্র সফরের সময় ক্যালিফোর্নিয়া বিশ্ববিদ্যালয়ের মনোবিজ্ঞানের অধ্যাপক আর্থার জেসন তার উপর গবেষণা করেন। তিনি শকুন্তলা দেবীর মানসিক দক্ষতার উপর বেশ কিছু পরীক্ষা করেন। জেসন ১৯৯০ সালে তার একাডেমীক জার্নালে লেখেন, ৬১,৬২৯,৮৭৫ এর ৩ বর্গমূল এবং ১৭০,৮৫৯,৩৭৫ এর ৭ বর্গমূল করতে দিলে শকুন্তলা দেবী জেসনের নোটবুকে লেখার আগেই এগুলোর উত্তর ৩৯৫ ও ১৫ বলে দেন।
মৃত্যু
২০১৩ সালের ২১ এপ্রিল শকুন্তলা দেবী ব্যাঙ্গালুরুতে শ্বাসকষ্ট জনিত কারণে ৮৩ বছর বয়সে মারা যান। তিনি বেশ কিছু দিন ধরেই হার্ট ও কিডনির সমস্যায় ভুগছিলেন। ২০১৩ সালের ৪ নভেম্বরে তার ৮৪ তম জন্ম দিবসে গুগল তাকে শ্রদ্ধা নিবেদন করে বিশেষ ডুডল তৈরি করে। ২০২০ সালে আত্মজীবনীমূলক চলচ্চিত্র শকুন্তলা দেবী (চলচ্চিত্র) মুক্তি পায়।
উলাগাম সুটরুম ভালিভান
উলাগাম সুটরুম ভালিভান (உலகம் சுற்றும் வாலிபன்) হচ্ছে ১৯৭৩ সালে মুক্তিপ্রাপ্ত একটি তামিল চলচ্চিত্র। এটি ছিলো একটি বিজ্ঞান-কল্পকাহিনী ভিত্তিক চলচ্চিত্র, চলচ্চিত্রটির পরিচালক ছিলেন তামিল চলচ্চিত্রের গুরু এমজিআর যিনি প্রযোজনাও করেছিলেন, তার সঙ্গে সহ-প্রযোজক ছিলেন আরএম বীরাপ্পান। চলচ্চিত্রটিতে মুখ্য ভূমিকায় অভিনয় করেছিলেন এমজিআর নিজেই এবং নায়িকা হিসেবে ছিলেন লতা যিনি তামিল চলচ্চিত্র জগতে একেবারেই নতুন পদচারণা রেখেছিলেন (এটিই ছিলো লতা অভিনীত প্রথম চলচ্চিত্র), এছাড়াও ছিলেন নাগেশ, মঞ্জুলা, এমএন নম্বিয়ার এবং থাই অভিনেত্রী মেত্তা রুংরাত। চলচ্চিত্রটির আবহ সঙ্গীত এবং গানগুলোর সুরারোপ করেছিলেন সেই সময়কার খ্যাতিমান তামিল সঙ্গীতকার এম এস বিশ্বনাথান।
মঞ্জুলার চরিত্রে প্রথমে জয়ললিতা জয়রামকে নেওয়ার কথা ভাবা হলেও পরে মঞ্জুলাই চূড়ান্ত হন।
কাহিনী
মুরুগান (এমজিআর) একজন ভারতীয় বিজ্ঞানী যিনি বজ্রপাত হতে না চালিত শক্তির একটি অংশ কীভাবে সংরক্ষণ করবেন তা সম্প্রতি আবিষ্কার করেছেন। তিনি হংকংয়ের বিজ্ঞানীদের সম্মেলনে এ কথা জানিয়েছেন। পরবর্তীকালে তিনি ঘোষণা করেছিলেন যে তিনি তৃতীয় বিশ্বযুদ্ধের দ্বারপ্রান্তে যেহেতু তাঁর আবিষ্কার প্রকাশ করবেন না এবং তাঁর গবেষণাটি ধ্বংসাত্মক উদ্দেশ্যে ব্যবহার করা যেতে পারে।
বিজ্ঞানী বৈরাভান (এস. এ. আসকান) দাবি করেছেন যে মুরুগান মিথ্যা দাবি করছেন যে তাঁর গবেষণা সফল। মুরুগান এইভাবে একটি বিক্ষোভ পরিচালনা করেন এবং অত্যাবশ্যক গবেষণা নোটগুলি নষ্ট করে দেয় যা অন্যান্য বিজ্ঞানীদের মন খারাপ করে দেয়। বৈরাওয়ান তাকে বিদেশের কাছে গবেষণা বিক্রি করতে প্ররোচিত করার জন্য ১০০ মিলিয়ন ডলার অফার করে, যা মুরুগান অস্বীকার করেন।
তারপরে মুরুগান তার বান্ধবী, বিমালা (মঞ্জুলা) এর সাথে বিশ্ব ভ্রমণে রওনা হন। তিনি বিমালাকে প্রকাশ করেছেন যে তিনি গবেষণা নোট ধ্বংস করার মতো ভান করেছিলেন এবং সেগুলি তিনি কোনও নিরাপদ স্থানে রেখেছেন। প্রকৃতপক্ষে সেগুলি আরও ব্যবহারের পরিকল্পনা ছিল যাতে তাঁর গবেষণাটি উত্পাদনশীল উদ্দেশ্যে ব্যবহৃত হয়। বৈরাভান, যারা তাদের অনুসরণ করে চলেছেন তারা তা শুনে থাকেন। বৈরাওয়ান গবেষণা নোট চুরি করার পরিকল্পনা করেছে। সিঙ্গাপুরে থাকাকালীন বৈরাভান মুরুগানকে একটি বিশেষ বন্দুক দিয়ে হত্যা করেছিল (তাকে হত্যা করে না)। বিমলা এই দেখে অজ্ঞান হয়ে যায়।
মুরুগান যিনি আপাতদৃষ্টিতে মানসিক ব্যাধি ভুগছেন, পরবর্তীকালে তাকে বৈরাভানের হেফাজতে নেওয়া হয়েছে।
শীঘ্রই, বিমালাকেও বৈরাওয়ান অপহরণ করেছিলেন, এই প্রত্যাশা করে যে প্রাক্তন মুরুগানকে নিরাময় করবেন, যাতে তিনি গবেষণামূলক নথির সন্ধানের বিষয়ে তথ্য পেতে পারেন।
রাজু (এমজিআর), একজন সিবিসিআইডি অফিসার এবং মুরুগানের ছোট ভাই তার ভাইয়ের সন্ধানে সিঙ্গাপুরে পৌঁছেছেন। কীভাবে সে তার ভাইকে খুঁজে পায় এবং অন্যের সাথে কী ঘটে সে গল্পের বাকী রূপ দেয়।
মুক্তি
চলচ্চিত্রটি ছিলো এমজিআরের অভিনয় করা অন্যতম সেরা চলচ্চিত্র, তামিলনাড়ু প্রদেশের মানুষ চলচ্চিত্রটিকে খুবই পছন্দ করেছিলো; চলচ্চিত্রটি তামিলনাড়ু রাজ্যের বিভিন্ন প্রেক্ষাগৃহে তিন মাসের মত চলেছিলো। চলচ্চিত্রটি মোট সাড়ে চার কোটি রূপী আয় করেছিলো। তৎকালীন মাদ্রাজ শহরের দেবী প্যারাডাইজ এবং অগাস্তিয়া চলচ্চিত্র প্রেক্ষাগৃহে চলচ্চিত্রটির টিকিট সহজে পাওয়া যেতোনা, আগেই অনেক দর্শক টিকিট বুকিং করে রেখেছিলেন, ঠিক একই রকম হয়েছিলো মাদুরাই শহরেরও বেশ কয়েকটি চলচ্চিত্র প্রেক্ষাগৃহে, মাদুরাইয়ের 'মীনাক্ষী' প্রেক্ষাগৃহে চলচ্চিত্রটি চলেছিলো ২০১৭ দিন, ট্রিচি প্যালেসে ২০৩ দিন এবং কোভাই রাজাতে ১৯৯ দিন। ৩৩টি চলচ্চিত্র প্রেক্ষাগৃহে ১০০ দিন চলেছিলো।
বেলডাঙা বিধানসভা কেন্দ্র
বেলডাঙা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭১ নং বেলডাঙা বিধানসভা কেন্দ্রটি বেলডাঙা পৌরসভা এবং মহুলা-১, সুজাপুর-কুমারপুর, ভাবতা-১, দেবকুণ্ডু, ভাবতা-২ এবং মির্জাপুর-১ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এবং ভাকুরি-২, হরিদাসমাটি, নওদাপানুর, রাজধরপাড়া এবং রাঙামাটি চাঁদপাড়া গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
বেলডাঙা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের শেখ সাইফুজ্জামান তার নিকটতম প্রতিদ্বন্দ্বী আরএসপি এর এমডি. রেফাতুল্লাকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, আরএসপি'র এমডি. রেফাতুল্লা বেলডাঙা কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের গোলাম কিবরিয়া মিয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের গোলাম কিবরিয়া মিয়া ২০০১ সালে আরএসপি'র তিমির বরন ভাদুরীকে পরাজিত করেন। ১৯৯৬ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন। ১৯৯১ এবং ১৯৮৭ সালে কংগ্রেসের নুরুল ইসলাম চৌধুরী আরএসপি'র শেখ নওশাদ আলিকে পরাজিত এবং ১৯৮২ সালে আরএসপি'র তিমির বরন ভাদুরীকে পরাজিত করেন। ১৯৭৭ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন।
১৯৫১-১৯৭২
১৯৭২ এবং ১৯৭১ সালে আরএসপি'র তিমির বরন ভাদুরী জয়ী হন। ১৯৬৯ সালে নির্দলের মহম্মদ খুদা বাকশ জয়ী হন। কংগ্রেস এ লতিফ ১৯৬৭ সালে জয়ী হন। ১৯৬২ সালে আরএসপি'র দেবসারন ঘোষ জয়ী হন। ১৯৫৭ সালে কংগ্রেসের পরিমল ঘোষ এবং স্বাধীন ভারতের প্রথম নির্বাচন ১৯৫১ সালে বেলডাঙা আসনে জয়ী হন।
২৭
২৭ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর পিসো ও ফ্রুগি-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৮০ বছর; রোম প্রতিষ্ঠার বছর)। এই বছরকে ২৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
রোমান সাম্রাজ্য
থাম্ব|অ্যামি্পথিয়েটার, কলোসিয়াম
তথ্যসূত্র
20er
জ্যাক নেল
জন ডেসমন্ড নেল (Jack Nel; জন্ম: ১০ জুলাই, ১৯২৮ - মৃত্যু: ১৩ জানুয়ারি, ২০১৮) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৪৯ থেকে ১৯৫৭ সময়কালে দক্ষিণ আফ্রিকা ক্রিকেট দলের অন্যতম সদস্য থাকা অবস্থায় ৬ টেস্টে অংশগ্রহণ করেন জ্যাক নেল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করতেন। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবন
জ্যাক নেল ডানহাতি উদ্বোধনী ব্যাটসম্যান হিসেবে খেলেছেন। এছাড়াও চমৎকার ফিল্ডার হিসেবেও তার সুনাম ছিল। সমগ্র খেলোয়াড়ী জীবনে ৩৫টি প্রথম-শ্রেণীর ক্রিকেটে অংশ নিয়েছেন তিনি। বেশ কয়েকবারই দলের পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন জ্যাক নেল। ঘরোয়া ক্রিকেটে ওয়েস্টার্ন প্রভিন্সের পক্ষে নিয়মিতভাবে এক দশক নিরাপদে পার করে দেন।
সমগ্র খেলোয়াড়ী জীবনে ছয়টি টেস্ট খেলেছেন। ১৯৪৯-৫০ মৌসুমে পাঁচ টেস্টের সিরিজের সবগুলোই অস্ট্রেলিয়ার বিপক্ষে খেলেছেন। ২৪ ডিসেম্বর, ১৯৪৯ তারিখে টেস্ট ক্রিকেটে অভিষেক ঘটে জ্যাক নেলের। তবে ব্যাটিং সীমাবদ্ধতার কবলে পড়েন তিনি। নয় ইনিংসে অংশ নিয়ে মাত্র ১৩৯ রান তুলেন। তন্মধ্যে সেরা ছিল ৩৮ রানের ইনিংসটি। ফলশ্রুতিতে দল থেকে বাদ পড়েন। এরপর ১৯৫৭-৫৮ মৌসুমে একই দলের বিপক্ষে অংশ নেন। কিন্তু একটি টেস্টে অংশ নিয়ে ৭ ও ৪ রান তুলেন।
ব্যক্তিগত জীবন
খেলোয়াড়ী জীবন থেকে অবসর নেয়ার পর নিউল্যান্ডসে অনুষ্ঠিত যে-কোন ধরনের খেলায় ধারাভাষ্যকারের ভূমিকায় অবতীর্ণ হতেন তিনি। কোয়ান্টিটি সার্ভেয়ার হিসেবে কাজ করতেন।
ব্যক্তিগত জীবনে বিবাহিত ছিলেন তিনি। ফেব্রুয়ারি, ১৯৫২ সালে শিলা মেরি ফাইনগ্যান নাম্নী এক রমণীর পাণিগ্রহণ করেন তিনি। তাদের সংসারে তিন পুত্র ও এক কন্যা সন্তান রয়েছে। ১৩ জানুয়ারি, ২০১৮ তারিখে ওয়েস্টার্ন কেপের পাইনল্যান্ডসে ৮৯ বছর বয়সে তার দেহাবসান ঘটে।
শবনম মুশতারী
শবনম মুশতারী হলেন একজন স্বনামধন্য বাংলাদেশী নজরুল সঙ্গীত শিল্পী। সঙ্গীতে অবদানের জন্য তিনি ১৯৯৭ সালে বাংলাদেশ সরকার প্রদত্ত সর্বোচ্চ বেসামরিক পুরস্কার একুশে পদকে ভূষিত হন। এছাড়া ২০১৫ সালে তিনি নজরুল পদক লাভ করেন।
সঙ্গীত জীবন
শবনম ১৯৬০ এর দশকে নজরুল সঙ্গীত চর্চা শুরু করেন। তার গাওয়া কয়েকটি জনপ্রিয় নজরুল সঙ্গীত হল "লাইলী তোমার এসেছে ফিরিয়া", "পিয়া পিয়া পিয়া", "আমায় নহে গো ভালোবাস", "মনে পড়ে আজ", "তুমি শুনিতে চেয়ো না", "সবার কথা কইলে"। এইচএমভি তার "লাইলি তোমার এসেছে ফিরিয়া" লং প্লে প্রকাশ করে। এই লং প্লেটি আমেরিকান লাইব্রেরি অফ কংগ্রেসের সাউন্ড সেকশন সংরক্ষণ করে রেখেছে। নিউ ইয়র্ক থেকে মুক্তধারা তার গানের অ্যালবাম বেস্ট অব শবনম মুশতারী প্রকাশ করে। এছাড়া তার আরও দুটি গানের অ্যালবাম হল প্রিয় কবির প্রিয় গান ও প্রিয় এমন রাত।
তিনি প্রতি বছর অনিয়মিতভাবে 'কবি তালিম হোসেন ট্রাস্ট' থেকে কয়েকজন শিক্ষার্থীকে নজরুল সঙ্গীতের তালিম দিয়ে থাকেন।
সঙ্গীত পরিবেশনা
২০১৪ সালের জুন মাসে সাংস্কৃতিক সংগঠন 'আমরা সূর্যমুখী' বাংলাদেশ জাতীয় জাদুঘরের সুফিয়া কামাল অডিটরিয়ামে শবনম মুশতারীর একক সঙ্গীতানুষ্ঠান 'ফিরিয়া এসো, এসো হে ফিরে'র আয়জন করে। তিনি সেখানে নজরুল সঙ্গীত পরিবেশনা করেন।
সুন্নি ত্রিভুজ
বাম|থাম্ব|300x300পিক্সেল| সুন্নি ত্রিভুজের মানচিত্র, যা বেশিরভাগ অংশে সুন্নি মুসলিম আরবদের বসবাসের অঞ্চলটির সরল দৃশ্য view সুন্নি ত্রিভুজ হচ্ছে বাগদাদের উত্তর ও পশ্চিমে ইরাকের একটি ঘনবসতিপূর্ণ অঞ্চল যেখানে বেশিরভাগ সুন্নি মুসলিম আরবদের বাস রয়েছে। প্রায় ত্রিভুজাকার ক্ষেত্রের পয়েন্টগুলি সাধারণত বাগদাদ (দক্ষিণ-পূর্ব পয়েন্ট), রামাদি (দক্ষিণ-পশ্চিম পয়েন্ট) এবং তিকরিত (উত্তর পয়েন্ট) এর কাছে অবস্থিত বলে মনে হয়। প্রতিটি পার্শ্ব প্রায় ১২৫ কিলোমিটার (৮০ মাইল) দীর্ঘ। এই অঞ্চলে সামাররা ও ফালুজা শহর রয়েছে। ডান|থাম্ব| ২০০৩ এর [[দ্য ওয়ার্ল্ড ফ্যাক্টবুক মানচিত্রে এই অঞ্চলটি বেশিরভাগ ক্ষেত্রে হালকা কমলাতে সুন্নি মুসলিম আরবদের বাস করা দেখায়।]] অঞ্চলটি ছিল ইরাকি প্রাক্তন রাষ্ট্রপতি সাদ্দাম হুসাইন সরকারের দৃঢ় সমর্থনের কেন্দ্র; ১৯৭০ এর দশক থেকে অঞ্চলটিতে অনেক সরকারি কর্মী, রাজনীতিবিদ এবং সামরিক নেতারা এসেছিলেন। সাদ্দামের জন্ম তিকরিতের ঠিক বাইরে। ২০০৩ সালে ইরাক আক্রমণ করার পরে এই অঞ্চলটি কোয়ালিশন প্রভিশনাল অথরিটি রুলের সশস্ত্র সুন্নি বিরোধীদের কেন্দ্রবিন্দুতে পরিণত হয়েছিল। ১৩ ই ডিসেম্বর, ২০০৩-এ সাদ্দাম হুসেন তিকরিতের প্রায় ১৫ কিমি দক্ষিণে আদ-দাওর গ্রামে একটি অভিযানে ধরা পরেন।
আকরাম তুফানি
আকরাম তুফানি (১৯৩০ – ২৬ ডিসেম্বর ২০২১; (مولانا محمد اکرم طوفانی) একজন পাকিস্তানি ইসলামি পন্ডিত এবং আলমি মজলিস তাহাফফুজ খতমে নবুয়তের কেন্দ্রীয় নেতাদের একজন। তিনি জামিয়া আশরাফিয়ার প্রাক্তন ছাত্র ছিলেন এবং সারগোদার স্থানীয় একটি মসজিদের খতিব ছিলেন। তিনি সারগোদায় খাতেমুন নাবিয়্যিন মেডিকেল কমপ্লেক্স অ্যান্ড হার্ট সেন্টার প্রতিষ্ঠা করেন। ২০২১ সালের ২৬ ডিসেম্বর হৃদরোগে আক্রান্ত হয়ে তুফানি মারা যান।
শিক্ষা এবং কর্মজীবন
তিনি জামিয়া আশরাফিয়া থেকে দারসে নিজামিতে স্নাতক পাশ করেন এবং ১৯৬৪ সালে হাদিস শিক্ষা শেষ করেন। স্নাতক শেষ হওয়ার পর তিনি সারগোদায় চলে যান এবং স্থানীয় একটি মসজিদে প্রচার শুরু করেন।
তিনি আহমদ আলি লাহোরি, আতাউল্লাহ শাহ বুখারী, শামসুল হক আফগানি, মাওলানা রসুল খান, গোলাম গাউস হাজারভি, মাওলানা মুহাম্মদ আবদুল্লাহ বাহলভী এবং খাজা খান মুহাম্মদসহ বিশিষ্ট আলেমদের কাছ থেকে উপকৃত হয়েছেন।
সুন্নি ত্রিভুজ
এই অঞ্চলের মধ্যে অর্থনৈতিক বৈচিত্র্যের অভাব ইরাকের সুন্নি বিচ্ছিন্নতার প্রতিবন্ধক। কারণ তেলের বেশিরভাগ মজুদ কুর্দি এবং শিয়া অঞ্চলে রয়েছে এবং বসরা ও উম্মে কাসর বন্দর শহরগুলি ত্রিভুজ থেকে অনেক দূরে।
আকরাম তুফানি
শিক্ষা এবং কর্মজীবন
দাওয়াত এবং ধর্মীয় প্রচারের স্বার্থে তিনি বহু দেশ ভ্রমণ করেন। এছাড়াও তিনি অনেকগুলো গ্রন্থ লিখেছেন। ১৯৫৮ সালে মুলতানে তিনি আতাউল্লাহ শাহ বুখারীর খেদমত করে নিজেকে ধন্য মনে করেন। এছাড়াও তিনি হুসাইন আহমদ মাদানির সাথেও চিঠিপত্র আদান-প্রদান করতেন।
সুন্নি ত্রিভুজ
"সুন্নি ত্রিভুজের" মতো বাগদাদের দক্ষিণে একইভাবে একটি সুন্নি অঞ্চল রয়েছে যা মৃত্যুর ট্রায়াঙ্গেল নামে পরিচিত। অঞ্চলটি ২০০৪ সালের শেষদিকে প্রাণক্ষয়ী তীব্র লড়াইয় প্রত্যক্ষ করেছিল।
ক্রাবি
ক্রাবি ( กระบี่, ) থাইল্যান্ড এর দক্ষিণ পশ্চিম উপকূলে ফাং না বের মুখে অবস্থিত যেখানে ক্রাবি নদী মিশেছে। এটি ক্রাবি প্রদেশ ( থেসাবান মুয়াঙ্গ ) এর প্রধান শহর।  শহরটি ক্রাবি প্রদেশের রাজধানী এবং ১০টি ক্রাবি শহরের উপ-জেলা। পর্যটন একটি গুরুত্বপূর্ণ শিল্প। ক্রাবি সড়কপথে ব্যাংককের 783 km দক্ষিণে। ২০২০ সালের হিসাবে, শহরের জনসংখ্যা ছিল ৩২,৬৪৪ জন।
ইতিহাস
অষ্টাদশ শতাব্দীর শেষভাগে রত্নকোসিন যুগের শুরুতে, যখন শেষ পর্যন্ত রাজধানী ব্যাংককে বসতি স্থাপন করা হয়েছিল, তখন নাখোন সি থামমারাতের গভর্নর চাও ফ্রায়া নাখোঁ (নোই) এর আদেশে ক্রাবিতে একটি হাতি ক্রাল প্রতিষ্ঠিত হয়েছিল, যেটি ততদিনে থাই কিংডমের একটি অংশ। তিনি তার উজির, ফ্রা প্যালাদকে এই কাজের তত্ত্বাবধানের জন্য পাঠান, যা ছিল বৃহত্তর শহরের জন্য নিয়মিত হাতির সরবরাহ নিশ্চিত করা। ফ্রা প্যালাদের পদক্ষেপে এত বেশি অনুগামী স্থানান্তরিত হয়েছিল যে শীঘ্রই তিনটি ভিন্ন বরোতে ক্রাবির একটি বড় সম্প্রদায় ছিল: পাকাসাই, খলং পোন এবং পাক লাও। ১৮৭২ সালে, রাজা চুলালংকর্ন এগুলোকে শহরের মর্যাদায় উন্নীত করেন, যার নাম ক্রাবি, এমন একটি শব্দ যা এর অর্থে পুরানো মানের বানর প্রতীককে সংরক্ষণ করে। শহরের প্রথম গভর্নর ছিলেন লুয়াং থেপ সেনা, যদিও এটি নাখোন সি থামমারাতের নির্ভরতা হিসাবে কিছু সময়ের জন্য অব্যাহত ছিল। এটি ১৮৭৫ সালে পরিবর্তিত হয়েছিল, যখন থাই সরকারের পুরানো ব্যবস্থায় ক্রাবিকে চতুর্থ স্তরের শহরে উন্নীত করা হয়েছিল। প্রশাসকরা তখন ব্যাংককের কেন্দ্রীয় সরকারকে সরাসরি রিপোর্ট করেন এবং অন্যান্য প্রদেশ থেকে আলাদা একটি সত্তা হিসাবে ক্রাবির ইতিহাস শুরু হয়েছিল।
প্রশাসন
শহরটি ক্রাবি জেলার তাম্বন পাকনাম এবং ক্রাবি ইয়াই জুড়ে রয়েছে এবং ১০টি সম্প্রদায়ে বিভক্ত ( চুমচন )।
জনসংখ্যা
২০০৫ সাল থেকে, সারাবুড়ির জনসংখ্যা ব্যাপকভাবে বৃদ্ধি পাচ্ছে।
পর্যটন
থাম্ব| ফ্রা নাং সমুদ্র সৈকতে পর্যটকরা প্রদেশের বেশির ভাগ এলাকা জুড়ে রয়েছে কিছু জাতীয় উদ্যান। শীর্ষ গন্তব্য হল হাট নপফরাত থারা - মু কো ফি ফি ন্যাশনাল পার্ক, আও নাং, রেইলে, এবং কো ফি ফি। এই প্রদেশে ৮০ টিরও বেশি ছোট দ্বীপ রয়েছে যেমন কো লান্টা এবং ফি ফি, অভিযাত্রী, ইয়টসম্যান, স্কুবা-ডাইভার, স্নোরকেলার এবং ফুকেট থেকে ডে-ট্রিপারদের কাছে সুপরিচিত। ক্রাবির সমুদ্র সৈকত স্থানীয় থাই জনগণ এবং বিদেশী উভয়কেই একইভাবে আকর্ষণ করে।
কো লান্টা ন্যাশনাল পার্ক, এছাড়াও ক্রাবি প্রদেশে, সুপরিচিত ডাইভিং সাইট সহ বেশ কয়েকটি প্রবাল-ঘেরা দ্বীপ রয়েছে। বৃহত্তম দ্বীপ, কো লান্তা ইয়াই, পার্কের সদর দফতরের স্থান এবং এটি "চাও লে" বা সামুদ্রিক জিপসিদের আবাসস্থল, যারা মাছ ধরার মাধ্যমে নিজেদের টিকিয়ে রাখে। অক্টোবর থেকে এপ্রিলের শুষ্ক মাসগুলিতে দ্বীপগুলি ভালভাবে পরিদর্শন করা হয়।
কায়াকিং, পালতোলা, পাখি দেখা, স্নরকেলিংও শীর্ষ ক্রিয়াকলাপগুলির মধ্যে রয়েছে। অভ্যন্তরে, দুটি প্রধানত মূল ভূখণ্ডের জাতীয় উদ্যান, খাও ফানোম বেঞ্চা ন্যাশনাল পার্ক এবং থান বোকখোরানি, জলপ্রপাত এবং গুহা সহ অভ্যন্তরীণ নৈসর্গিক আকর্ষণ এবং ট্রেকিং, পাখি পর্যবেক্ষণ এবং ইকো-ট্যুরের সুযোগ দেয়।
আও নাং এর কাছে রেইলে বীচে পাথরের মুখগুলি সারা বিশ্ব থেকে পর্বতারোহীদের আকৃষ্ট করেছে এবং প্রতি বছর এপ্রিলের মাঝামাঝি সময়ে রক অ্যান্ড ফায়ার ফেস্টিভ্যাল অনুষ্ঠিত হয়। রেইলে বিচে বেশ কয়েকটি রক ক্লাইম্বিং স্কুল রয়েছে। শিলাটি চুনাপাথর এবং এর বৈশিষ্ট্যযুক্ত পকেট, ওভারহ্যাং এবং মুখ রয়েছে। রেলে অসংখ্য মাল্টি-পিচ এলাকা রয়েছে যার বেশিরভাগই সৈকত থেকে শুরু হয়। একটি বিখ্যাত উদাহরণ হল "মানবতা"। এছাড়াও, গভীর জলে একাকী আশেপাশের অসংখ্য পাথুরে দ্বীপে লং-টেইল বোট দ্বারা অ্যাক্সেসযোগ্য। আরেকটি জনপ্রিয় গন্তব্য হল জীবাশ্ম শেল বিচ বান লায়েম ফোতে অবস্থিত। সমুদ্র সৈকতটি তার জীবাশ্মকৃত শামুকের খোলের জন্য বিখ্যাত, মিঠা পানির জলাভূমির বাসিন্দা যা প্রায় ৪০ মিলিয়ন বছর আগে এই অঞ্চলটি জুড়ে ছিল।
পরিবহন
১৯৯৯ সাল থেকে শহরটিকে আন্তর্জাতিক ক্রাবি বিমানবন্দর পরিবেশন করছে। শহরের মধ্য দিয়ে ফেটকাসেম রোড (থাইল্যান্ড রুট ৪) গেছে।
রবীন্দ্রনাথ চ্যাটার্জি
রবীন্দ্রনাথ চ্যাটার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় কাটোয়া বিধানসভা কেন্দ্রের বিধায়ক হিসেবে দায়িত্ব পালন করছেন।
আকরাম তুফানি
খাতেমুন নাবিয়্যিন মেডিকেল কমপ্লেক্স অ্যান্ড হার্ট সেন্টার
তিনি সারগোদায় খাতেমুন নাবিয়্যিন মেডিকেল কমপ্লেক্স অ্যান্ড হার্ট সেন্টার প্রতিষ্ঠা করেন, যা পাকিস্তানের অন্যতম সেরা হাসপাতাল। হাসপাতালের অত্যাধুনিক চিকিৎসা সুবিধা যেমন এনজিওগ্রাফি, এনজিওপ্লাস্টি, ইকোগ্রাফি, ভেন্টিলেটর, ইসিজি, অ্যাম্বুলেন্স এবং সমস্ত বাহ্যিক সুবিধা রয়েছে। এছাড়াও হাসপাতালটিতে চিকিৎসা খরচ অর্ধেক।
মৃত্যু
তিনি ২০২১ সালের ২৬ ডিসেম্বর হৃদরোগে আক্রান্ত হয়ে মারা যান। ফজলুর রহমানসহ অন্যরা তার মৃত্যুতে শোক প্রকাশ করেন।
অ্যালেক্স গুট
আলেকজান্ডার জর্জ গুট (জন্ম ১৫ মার্চ, ১৯৮৮, পিওপিপিসি, নিউ ইয়র্ক) নিউ ইয়র্ক ভিত্তিক একজন গায়ক-গীতিকার এবং বহু সংগীত যন্ত্রবাদক। তার ইউটিউব চ্যানেল গুটমিউজিক (GootMusic) ৭০ কোটিরও বেশিবার দেখা হয়েছে।undefined গুটমিউজিক হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম । তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন।
জীবনী ও কর্মজীবন
গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সামজিক যোগাযোগ মাধ্যমে এবং তার নিজের ওয়েবসাইটে গান গাইতে শুরু করেন এবং জনপ্রিয়তা অর্জন করেন এবং এর মাধ্যমে তিনি তার কিছু সঙ্গীত ও সংবাদ নিয়মিত প্রকাশ করে থাকেন। তার অধিকাংশ সময় তার নিজস্ব হোম ষ্টুডিউতে সঙ্গীত আয়োজন এবং ভিডিও সম্পাদনা কিংবা বিশ্বের বিভিন্ন স্থানে ভ্রমণে কেটে যায়।
গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" প্রকাশ হয়, যা তার ভক্তদের মাধ্যমে অত্যন্ত সফলতা লাভ করে। তার ইউটিউব চ্যানেলে প্রায় ৩০ লক্ষ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে।
গুট শুরুর দিকে দীর্ঘদিন তার সঙ্গীত ও ভিডিও পাকেপসির নিজস্ব হোম ষ্টিডিও থেকে রেকর্ড করতেন এবং ২০১৫ সালের ফেব্রুয়ারির শুরুর দিকে ইউরোপ ভ্রমণের পরপরই লস এঞ্জেলসে চলে আসেন।
গুট অন্যান্য শিল্পীদের সহযোগিতায় বেশ কয়েকটি ভিডিও তৈরি করেছেন যেমন ওই আর ইন দ্যা ক্রাউড, কার্ট হুগো স্নাইডার, মেগান নিকোল, স্যাম চয় এবং এগেইনস্ট দ্যা কারেন্ট।
গুট চার খণ্ডে সং আই উইশ টু রোট এর বিভিন্ন সংস্করণ তার ইউটিউব চ্যানেলে প্রকাশ করেন।
ব্যক্তিগত জীবন
আলেকজান্ডার গুট তাঁর তৎকালীন বাগদত্তা এলি ফওলারের কে নিয়ে লেখা "আনস্টপাবেল" গানের মাধ্যমে ২০১৫সালের ৩রা জুলাই সৈকতের ধারে বিয়ের প্রস্তাব দেন এবং প্রস্তাবের সময় গানটি গেয়ে শোনান। ২০১৬ সালের ১৯শে জুন গুট ও এলি ক্যালিফোর্নিয়ার সান্তা বারবারায় অবস্থিত ব্যাকারা রিসোর্ট এন্ড স্পা এ বিবাহ বন্ধনে আবদ্ধ হন। ২০১৮ সালের ২১শে জুন এই দম্পতি তাদের পুত্র জেমস আলেকজান্ডার গুট এর জন্মের সংবাদ ঘোষণা করেন।
তথ্যসূত্র
[১] https://www.youtube.com/c/gootmusic/about
রোহন বোপান্না
রোহন বোপান্না ( (Rohan Bopanna),  (জন্মঃ ৪ মার্চ ১৯৮০) একজন ভারতীয় পেশাদার টেনিস খেলোয়াড়। ২০০৭ সালে তার একক ক্যারিয়ারের শীর্ষে র্যাঙ্কিং ছিল বিশ্বের ২১৩ নম্বর এবং ২২ জুলাই ২০১৩ সালে তার দ্বৈত ক্যারিয়ারের উচ্চতম র্যাঙ্কিং ছিল বিশ্বের ৩ নম্বর। সম্প্রতি, পেশাদার প্রতিযোগিতায় তিনি বেশিরভাগই দ্বৈত ম্যাচে খেলেছেন। ২০০২ সাল থেকে তিনি ভারতীয় ডেভিস কাপ দলের সদস্য।  ২০১০ সালে ইউএস ওপেন-এ, তিনি ইসমাম-উল-হক কুরেশির সাথে পুরুষদের দ্বৈত ইভেন্টে দ্বিতীয় স্থান লাভ করেছিলেন। গ্র্যান্ড স্ল্যামের শিরোপা জেতার জন্য তিনি চতুর্থ ভারতীয় খেলোয়াড় হিসেবে ২০১৭ ফ্রেঞ্চ ওপেন - গ্যাব্রিয়েলা ড্যাব্রোস্কি সাথে মিশ্র দ্বৈতের শিরোপা জিতেছিলেন।
প্রাথমিক জীবন
বোপান্না ১১ বছর বয়সে টেনিস খেলতে শুরু করেন কারণ তার পিতা চেয়েছিলেন সে কোন একটা পৃথক খেলা যেন শেখে। বোপান্না হকি এবং ফুটবল খেলতে ভালো বাসতেন, কিন্তু ১৯ বছর বয়সে, টেনিস তার প্রিয় খেলা হয়ে ওঠে। তার পিতা এম. জি. বোপান্না একজন কফি প্লানটার এবং তার মা, মালিকা বোপান্না, একজন গৃহিনী ছিলেন। তারা কূর্গে বাস করতেন। তার বড় বোন মুম্বাইয়ে থাকতেন। বোপান্না স্টিফান এডবার্গের দ্বারা ব্যাপকভাবে প্রভাবিত ছিলেন। ২০০২ সালের সেপ্টেম্বর মাসে বোপান্না ভারত বনাম অস্ট্রেলিয়ারের ডেভিস কাপ ম্যাচে আত্মপ্রকাশ করেছিলেন। তিনি বেঙ্গালুরুর, শ্রী ভগবান মহাবীর জৈন কলেজ থেকে তার শিক্ষা সম্পন্ন করেন। Bengaluru.
২০০৭
২০০৭ সালে, হপমান কাপে, বোপান্না ভারতের প্রথম সেরা দ্বৈত খেলোয়াড় হিসেবে নিজেকে প্রতিষ্ঠিত করেছিলেন। গ্রুপ-বি তে দ্বিতীয় স্থানে ভারত শেষ করে।
২০০৮
২০০৮ সালে, লন্ডনে কান্ট্রিওয়িড ক্লাসিক্যালে টুর্নামেন্টে, বোপান্না ও এরিকট বুটোরাকের জুটি পুরুষদের দ্বৈত শিরোপা জিতেছেন। এটি তার প্রথম এটিপি দ্বৈত শিরোনাম।
২০০৯
২০০৯ সালে, বোপান্না চেন্নাই ওপেনের জন্য যোগ্যতা অর্জন করলেও প্রথম রাউন্ডে তিনি হেরে যান। ফেব্রুয়ারিতে, তিনি সান জোসে স্যাপ ওপেনের জার্ককো নাইমিইনের সাথে জুটি বেঁধে অংশ নেন।
২০১০
২০১০ সালে, ইউএস ওপেন, বোপান্না ও কুরেশির জুটি ফাইনালে ৬-৭, ৬-৭ ব্যবধানে পরাজিত হয় বিশ্বের ১ নম্বর এবং শীর্ষ বাছাই ব্রায়ান ভাইদের কাছে। বোপান্না ২০১০ সাল শেষে তার দ্বৈত র্যাঙ্কিং ছিল বিশ্বের ৮ নম্বর।
২০১২
২০ আগস্ট ২০১২ সালে, মার্কিন যুক্তরাষ্ট্রে, এপিপি ওয়ার্ল্ড ট্যুর মাস্টার্সের ১০০০ সিনসিনাটির, ফাইনালে রবার্ট লিন্ডস্টেট ও হরিয়া টেকুকে ৪-৬, ৪-৬ ব্যবধানে পরাজিত করে বোপান্না ও মহেশ ভূপতির জুটিকে। ৪ নভেম্বর ২০১২ সালে, বোপান্না ও মহেশ ভূপতির জুটি প্যারিস মাস্টার কাপ জিতেছিলেন।
২০১৩
২২ জুলাই ২০১৩ সালে, বোপান্না তার ক্যারিয়ার সেরা দ্বৈত র্যাংকিং বিশ্বের ৩ নম্বরে পৌঁছান। প্রথমবারের মতো র্যাঙ্কিং টেবিলে সর্বোচ্চ ভারতীয় হিসেবে শীর্ষস্থান লাভ করেন।
২০১৮
২০১৮ সালে, অস্ট্রেলিয়ান ওপেন হাঙ্গেরির টিমায় বাবুসের সাথে বোপান্না দ্বিতীয় স্থান অর্জুন করেন। এটা বোপান্নার দ্বিতীয় গ্র্যান্ড স্ল্যাম মিশ্র দ্বৈত ফাইনাল।
পুরস্কার
২০০৫ সালে কর্ণাটক সরকার তাকে একলব্য পুরস্কার প্রদান করে। ২০১৫ সালে রোহন আর কৌরেশী বিখ্যাত আর্থার আসের মানবতার ঐতিহাসিক পুরস্কার পান এবং তাদের অনুরাগীদের দ্বারা ভোটে উভয়ই শান্তি ও ক্রীড়া প্রতিযোগিতার ছবির পুরষ্কারও পান।
ইয়োনাস বাসানাভিস্যুস
ইয়োনাস বাসানাভিস্যুস (Jonas Basanavičius, পোলিশ: ইয়ান বাসানোভিচ; ২৩ নভেম্বর ১৮৫১ - ১৬ ফেব্রুয়ারি ১৯২৭) ছিলেন একজন সক্রিয়তাবাদী ও লিথুয়ানিয়ার জাতীয় পুনর্জাগরণের প্রবক্তা। লিথুয়ানিয়া একটি স্বাধীন রাষ্ট্রে পরিণত হওয়া পর্যন্ত সকল মুখ্য ঘটনার অংশীদার ছিলেন তিনি এবং তার এই অবদানের জন্য অনেক সময়ই তাকে অনানুষ্ঠানিকভাবে "জাতির পিতা" (লিথুয়ানীয়: tautos patriarchas)-এর সম্মানে ভূষিত করা হয়।
বাল্যকাল ও প্রাথমিক শিক্ষা
বাসানাভিস্যুস তৎকালীন রুশ সাম্রাজ্যের অধীন রাষ্ট্র, পোল্যান্ড কংগ্রেস (বা রুশ পোল্যান্ড) এর আগুস্তোভ প্রদেশ (Augustów Governorate) এর ওযকাবালিয়াই (Ožkabaliai, পোলিশ: Oszkobole) গ্রামে, এক লিথুয়ানীয় কৃষক পরিবারে জন্মগ্রহণ করেন। তার ছোট ভাই ভিনকাস ১৮৬১ সালে জন্মগ্রহণ করেন; বাকি ভাইবোনেরা শৈশবেই মারা যায়। জন্মকালীন জটিলতার কারণে তার ধর্মপ্রাণ ক্যাথোলিক পিতা-মাতা প্রার্থনা ও প্রতিজ্ঞা করেন যে, তাদের প্রথম সন্তানকে তারা ধর্মযাজক হবার শিক্ষা দেবেন। সেই প্রতিজ্ঞা মেনে তারা স্থানীয় শিশুদের জন্য একজন গ্রামীণ শিক্ষকের পৃষ্ঠপোষকতা করেন। সেখানে বাসানাভিস্যুস প্রাথমিক পড়া, লেখা ও পাটীগণিত শিক্ষার পাশাপাশি গির্জার সেবকের কাজও করতেন। তিনি এরপর লুকসিয়াই (Lukšiai) এর একটি প্রাথমিক বিদ্যালয়েও পড়াশোনা করেন। সেই সময় পোলিশকে কুলীন ও শিক্ষিত জনগোষ্ঠীর মধ্যে তুলনামূলকভাবে মর্যাদাকর ভাষা হিসেবে গণ্য করা হত। রাষ্ট্রীয় প্রশাসনে রুশ ভাষা প্রচলিত ছিল, আর সেখানে লিথুয়ানীয় ভাষার ব্যবহার ছিল কৃষক শ্রেণির মানুষের মধ্যে। ১৮৬৩ এর অভ্যুত্থান এর পর, পোলীয় ভাষা ও সংস্কৃতির প্রভাব লাঘব করার উদ্দেশ্যে, জারপন্থী কর্তৃপক্ষ নানাবিধ রুশকরণ (Russification) নীতি বাস্তবায়ন করে। এমন একটি নীতির সুবাদে বাসানাভিস্যুস, মারিয়ামপোলে মাধ্যমিক বিদ্যালয় (Marijampolė Gymnasium)- এ ভর্তি হওয়ার সুযোগ পান। অভ্যুত্থানের পূর্বে কোন লিথুয়ানীয়র ছেলের পক্ষে এমন কোন বিদ্যালয়ে ভর্তি হওয়া দুষ্কর ছিল, যেখানে অভিজাত পোলিশদেরই একচেটিয়া সুবিধা দেওয়া হতো। বাসানাভিস্যুস ১৮৬৫ সালে প্রথম বার ভর্তি পরীক্ষা দিয়ে অনুত্তীর্ণ হন, কিন্তু পরের বছর তিনি সফলতা লাভ করেন।
স্থানীয় গিরিদূর্গ এবং তার পিতা-মাতা, যারা স্নেহের সাথে স্থানীয় গান, পৌরাণিক কাহিনী আর গল্পের ভাণ্ডারের সাথে তাকে পরিচয় করিয়ে দেন, সেখান থেকেই বাসানাভিস্যুসের মধ্যে লিথুয়ানীয় ভাষা, সংস্কৃতি ও ইতিহাসের যথার্থ মূল্যায়নের প্রতি আগ্রহ গড়ে ওঠে। তার এই আগ্রহ গভীরভাবে বাড়তে থাকে মাধ্যমিক বিদ্যালয়ে গিয়ে, যেখানে তিনি লিথুয়ানীয় ইতিহাসের সব কালজয়ী লেখকের (মাচিজ স্ত্রিকফ্‌স্কি, আলেকজান্ডার গুয়ানিনি, ইয়ান দুগোশ, মার্চিন ক্রোমার) সাথে পরিচিত হন, লিথুয়ানীয় লোক সঙ্গীত নিয়ে অধ্যয়ন করেন, ক্রিস্টিওনাস ডোনালাইটিস (Kristijonas Donelaitis) রচিত দ্য সিজনস (The Seasons), অ্যাডাম মিচকেভিচ রচিত কনরাড ওয়ালেনরড (Konrad Wallenrod), ভ্লাদিস্লাভ সিরোকোম্‌লা (Władysław Syrokomla) রচিত মার্জিয়ার (Margier)– এর মতন সব কালজয়ী কবিতা পড়েন, এবং আরও পড়েন ইউসেফ ইগ্নাৎসি ক্রাশেফ্‌স্কি (Józef Ignacy Kraszewski) এর লেখা ঐতিহাসিক কল্পকাহিনী। আর্নেস্ট রেনান (Ernest Renan) এর যীশুর জীবন (Life of Jesus) এর সমালোচনামূলক একটি প্রবন্ধ পড়ে তিনি ধর্মের দিক থেকে কিছুটা বিচ্যুত হয়ে যান। ১৮৭৩ সালে স্নাতক হবার পর, তাকে সেইনি যাজক শিক্ষালয় (Sejny Priest Seminary)– তে না পাঠিয়ে মস্কো বিশ্ববিদ্যালয়ে পড়ার অনুমতি দেওয়ার জন্য উনি তার বাবা-মাকে বোঝান।
বাসানাভিস্যুস প্রথমে ইতিহাস ও ভাষাতত্ত্ব অধ্যয়নের জন্য মস্কো যান, কিন্তু দুটি ষান্মাসিক এর পর তিনি মস্কো মেডিক্যাল একাডেমিতে বদলি হয়ে যান। আবারও তিনি অভ্যুত্থান-পরবর্তী রুশকরণ নীতি থেকে লাভবান হন। পোল্যান্ড কংগ্রেসের লিথুয়ানীয় ছাত্রদের জন্য বরাদ্দ দশটি ফেলোশিপ এর একটি পান তিনি (বার্ষিক ৩৬০ রুবল)। সম্পূরক আয় হিসেবে তিনি গৃহশিক্ষকতা বেছে নেন, কিন্তু সেখানে জীবনযাপনের মান ছিল খুবই রূঢ় এবং এর স্থায়ী প্রভাব পড়ে তার স্বাস্থ্যের ওপর। বাসানাভিস্যুস সক্রিয়ভাবে ছাত্রদের কার্যকলাপে অংশগ্রহণ করতেন, লিথুয়ানিয়ার অগ্রগতির খোঁজখবর রাখতেন, এবং লিথুয়ানীয় ঐতিহ্য নিয়ে পড়াশোনা চালিয়ে যেতে থাকেন। রুশ রাষ্ট্রীয় গ্রন্থাগার ও বিশ্ববিদ্যালয় পাঠাগার থেকে তথ্য সংগ্রহ করে, মহা-নৃপতি কেস্তুতিস (Kęstutis) এর ওপর পর্যালোচনা লেখার ইচ্ছা ছিল তার। তিনি সচরাচর গ্রীষ্মকাল লিথুয়ানিয়াতে লোক সঙ্গীত, রূপকথা, ধাঁধা সংগ্রহ করে কাটাতেন।
বুলগেরিয়ায় চিকিৎসক হিসেবে কর্মজীবন
থাম্ব|220x220পিক্সেল|৫০ [[লিথুয়েনীয় লিটা|লিটা’র ব্যাঙ্ক-নোটে ইয়োনাস বাসানাভিস্যুস]] ১৮৭৯ এর বসন্তে স্নাতক ডিগ্রি লাভের পর, বাসানাভিস্যুস লিথুয়ানিয়াতে ফিরে যান এবং ওযকাবালিয়াই, ভিল্কাভিশকিস, এবং আলেকসোটাস– এ অল্প সংখ্যক রোগী দেখতেন। ব্যক্তিগত চর্চা প্রতিষ্ঠার আশায় তিনি অক্টোবর, ১৮৭৯ তে আবার রাশিয়া যান, কিন্তু শীঘ্রই তৎকালীন বুলগেরিয়া রাজ্য থেকে, প্রায় ৮০০০ অধিবাসীর শহর লম পালাঙ্কাতে, একটি হাসপাতালের প্রধান হওয়ার আকর্ষণীয় প্রস্তাব গ্রহণ করেন। জানুয়ারি ১৮৮০ এর শেষ দিকে সেখানে পৌঁছানোর পর, তিনি পুরনো একটা হোটেলের জায়গায় অবস্থিত একটি জরাজীর্ণ হাসপাতাল দেখতে পান, এবং উদ্যমের সাথে একটি নতুন ভবন নির্মাণের পদক্ষেপ গ্রহণ করেন, রোগীদের জন্য বহির্বিভাগ সুবিধা চালু করেন, এবং হাসপাতাল আসলে মরার জায়গা, সুস্থ হয়ে ওঠার জায়গা নয় – এই ধারণা থেকে বের করে আনার জন্য কঠোর প্রচেষ্টা চালান। ১৮৮০ সালে, হাসপাতালটিতে ৫২২ জন আবাসিক রোগী ও বহির্বিভাগে ১,১৪৪ জন রোগী ছিল, যেখানে ১৮৭৯ সালে সর্বসাকুল্যে রোগী ছিল মাত্র ১৯ জন। তার চাকরিতে বেতন ছিল ভালো, আর ব্যয়ও ছিল কম, তাই বেশ দ্রুতই তিনি দেনা শোধ করে সঞ্চয় শুরু করতে সক্ষম হন। এছাড়াও বাসানাভিস্যুস চিকিৎসা-বিষয়ক গবেষণা নিবন্ধ লিখতেন, বুলগেরীয় রাজনীতিবিদ পেত্‌কো কারাভেলভ (Petko Karavelov) এর সমর্থনে উদারপন্থী রাজনৈতিক নিবন্ধ লিখতেন, এবং প্রুশীয়-লিথুয়ানীয় মাধ্যমে সাংস্কৃতিক নিবন্ধও লিখতেন, যার মধ্যে রয়েছে তিল্‌জের যাত্রী (মূল: Tilžės Keleivis) ও লিথুয়ানীয় পত্রিকা (আক্ষরিক অনুবাদ, মূলনাম: Lietuwißka Ceitunga), এবং অ্যাকাডেমিক সাময়িকী নিবন্ধ লিথুয়ানীয় সাহিত্য সংঘের বার্তা (মূল শিরোনাম: Mitteilungen der Litauischen literarischen Gesellschaft)। তা সত্বেও, এই প্রকাশনাগুলো অনেক বেশি জার্মান নিয়ন্ত্রণে ছিল এবং লিথুয়ানীয় সক্রিয়তাবাদীদের বিকাশের জন্য একেবারেই যথেষ্ট ছিল না। বাসানাভিস্যুস একটি প্রকৃত লিথুয়ানীয় পত্রিকা প্রতিষ্ঠার জন্য মনস্থির করেন।
১৮৮১ সালের মার্চে, রাশিয়ার জার দ্বিতীয় আলেক্সান্ডার এর গুপ্তহত্যার পর, বুলগেরীয় রাজপুত্র আলেক্সান্ডার অফ ব্যাটেনবার্গ উদারপন্থীদের ওপর কঠোর হন। নির্যাতনের শিকার হওয়ার আশঙ্কায় বাসানাভিস্যুস ১৮৮২ সালের মে মাসে বুলগেরিয়া ত্যাগ করেন। ডিসেম্বর ১৮৮২ তে প্রাগে স্থায়ী হওয়ার আগে তিনি অনেক মাস ধরে বেলগ্রেড, ভিয়েনা, লিথুয়ানিয়াতে ঘুরে বেড়িয়েছেন। সেখানেই তিনি অসরা পত্রিকার প্রকাশের ব্যবস্থা করেন, যা ছিল লিথুয়ানীয় ভাষায় প্রথম সংবাদপত্র। প্রথম সংখ্যাটি প্রকাশিত হয়েছিল মার্চ ১৮৮৩ সালে এবং একে অনেক সময়ই লিথুয়ানীয় জাতীয় পুনর্জাগরণের সূচনা বলে অভিহিত করা হয়। বাসানাভিস্যুস এর সম্পাদকীয় নীতি পরিচালনা করতেন, আর ইউর্গিস মিক্সাস (Jurgis Mikšas) পূর্ব প্রুশিয়ার রানিত (Ragnit) এ ছাপার কাজ দেখাশোনা করতেন। পত্রিকাটি এরপর চোরাই পথে লিথুয়ানিয়াতে নিয়ে যাওয়া হতো, কেননা ঐ সময়ে রুশ সাম্রাজ্যে লিথুয়ানীয় ভাষায় প্রকাশনা ছিল অবৈধ। শীঘ্রই বাসানাভিস্যুস অসরা'র সম্পাদকীয় ক্ষমতা হারান ইয়োনাস স্লিয়ুপাস (Jonas Šliūpas) এর কাছে। একটি অবৈধ প্রকাশনায় সম্পৃক্ত থাকায় বাসানাভিস্যুস ১৯০৫ সাল পর্যন্ত লিথুয়ানিয়াতে ফিরে যেতে পারেননি।
প্রাগে বাসানাভিস্যুসের সাথে পরিচয় হয় গ্যাব্রিয়েলা এলিওনোরা মো'লের, যিনি ছিলেন একজন বোহিমিয়ান জার্মান, এবং তারা ১৮৮৪ সালের মে মাসে বিবাহ বন্ধনে আবদ্ধ হন। বিয়ের পরপরই নবদম্পতি বুলগেরিয়া চলে যান, যেখানে ততদিনে রাজনৈতিক পরিস্থিতির উন্নতি হয়েছিল। বাসানাভিস্যুস প্রথমে এলেনা শহরে একটি চাকরি পান, কিন্তু ১৮৮৫ সালেই লম পালাঙ্কাতে ফিরে যাবার ব্যবস্থা করতে সক্ষম হন। সেখানে তার জীবন একের পর এক দুঃসহ পরিস্থিতির মধ্য দিয়ে পার হয়। সার্ব-বুলগেরীয় যুদ্ধের কারণে ঢেউয়ের মত যুদ্ধাহতরা হাসপাতালে আসতে থাকে, আর তার সাথে ছিল টাইফাস জ্বরের মহামারী। বাসানাভিস্যুস নিজেই ফেব্রুয়ারি ১৮৮৬ এর দিকে নিউমোনিয়া আর টাইফাস জ্বরে গুরুতর অসুস্থ হয়ে পড়েন। ১৮৮৭ এর আগস্টে তিনি একটি গুপ্তহত্যা চেষ্টা থেকে বেঁচে যান, কিন্তু একটি গুলি তার বাম কাঁধের হাড়ের নিচে বাকি জীবন আটকে থাকে এবং তার নানাবিধ স্বাস্থ্য সমস্যার কারণ হয়। তার আততায়ী, আলেক্সান্ডার মানোয়িলভ, দশ বছরের সাজা ভোগ করে, কিন্তু কখনোই তার এই কাজের কারণ পুরোপুরি ব্যখ্যা করেনি। ১৮৮৯ সালের ১৬ই ফেব্রুয়ারি মো’ল যক্ষ্মা আক্রান্ত হয়ে মৃত্যুবরণ করেন, বাহ্যত তার মৃত্যু পথযাত্রী মায়ের কাছ থেকে প্রাগে থাকাকালেই এর জীবাণু দ্বারা সংক্রমিত হন তিনি। স্ত্রীর মৃত্যু বাসানাভিস্যুসকে প্রায় বছরখানেকের জন্য অবসাদ ও বিষণ্ণতার মধ্যে ঠেলে দিয়েছিল।
১৮৯১ সালে বাসানাভিস্যুস বুলগেরিয়ার নাগরিকত্ব লাভ করেন, এবং ১৮৯২ সালে ২৫,০০০ অধিবাসীর ভার্না শহরে পদোন্নতি লাভ করেন, কিন্তু তার স্বাস্থ্য সমস্যার ক্রমাবনতি হতে থাকে। তিনি অনিয়মিত হৃৎস্পন্দন (অ্যারিদ্‌মিয়া, ইংরেজি: arrhythmia), স্নায়ুদৌর্বল্য (নিউরাস্থিনিয়া, ইংরেজি: neurasthenia), স্নায়ুশূল (নিউরালজিয়া, ইংরেজি: neuralgia), অস্বাভাবিক ত্বকীয় সংবেদন (প্যারাস্থিশিয়া, ইংরেজি: paraesthesia) রোগে ভুগতে থাকেন। এ কারণে ১৮৯৩ সালে তিনি সরকারি চাকরিতে অব্যাহতি দেন এবং ব্যক্তিগত চর্চা আর বুলগেরিয়ার প্রথম ফার্দিনান্দ এর প্রাসাদে যাতায়াতের মধ্যেই তার কর্মকাণ্ড সীমাবদ্ধ রাখেন। ১৮৯৪ সালে যখন রাশিয়ার দ্বিতীয় নিকোলাস নতুন জার হন, বাসানাভিস্যুস বেশ কয়েক বার অস্ট্রিয়া সফর করেন, তার রোগব্যাধির প্রতিকারের সন্ধানে। ১৯০০ খ্রিষ্টাব্দে তিনি স্ট্রোক আক্রান্ত হন এবং ভিয়েনাতে যান, সেখানে তার এক্স-রে তে ধরা পড়ে যে, আততায়ীর গুলি তার হাড়ের নিচে আটকে আছে। কিন্তু চিকিৎসকেরা তা অপারেশন করে বের করে আনতে অস্বীকৃতি জানান।
তার নানাবিধ রোগব্যাধি সত্বেও, বাসানাভিস্যুস চিকিৎসাবিদ্যা ও নৃকুলতাত্ত্বিক গবেষণা চালিয়ে যান এবং এমনকি রাজনীতিতেও প্রবেশ করেন। ১৮৯৮ সালে তিনি বুলগেরীয় সাহিত্য সমাজ– এ নির্বাচিত হন। তিনি পূর্ব প্রুশিয়া ভ্রমণ করেন, যেখানে ১৮৯৮ এর জার্মান আইন-সভা (German Reichstag) নির্বাচনে, চারজন প্রুশীয়-লিথুয়ানীয় প্রার্থীর হয়ে প্রচারণা চালান (ইয়োনাস স্মালাকিস নির্বাচিত হন)। এছাড়াও তিনি গণতান্ত্রিক দল এ যোগ দেন এবং ১৮৯৯ থেকে ১৯০৩ পর্যন্ত ভার্না পৌরসভার নির্বাচিত সদস্য ছিলেন। তিনি দলীয় সম্মেলনেও অংশগ্রহণ করতেন এবং স্বাস্থ্যসেবার ওপর দলীয় কর্মসূচি প্রনয়ণে সহায়তা করেন। এতদসত্বেও, তার মূল আগ্রহ ছিল লিথুয়ানীয় ভাষা ও সংস্কৃতি নিয়ে। দীর্ঘ দূরত্ব সত্বেও, তিনি লিথুয়ানীয় কাহিনী ও গান সংগ্রহ করে ১৮৯৮-১৯০৫ সাল পর্যন্ত আমেরিকায় লিথুয়ানীয়-মার্কিন ছাপাখানাগুলোতে ছাপাতে দিতেন। ব্যক্তিগতভাবে, তিনি মনে করতেন তার সবচেয়ে গুরুত্বপূর্ণ কাজ ছিল তার আজীবনের গবেষণা-তত্ত্ব, যা হচ্ছে, লিথুয়ানীয়রা থ্রেশীয় (Thracians) ও ফ্রিজিয়দের (Phrygians) বংশোদ্ভূত, এবং এজন্য বুলগেরীয়দের সাথে তাদের সম্পর্ক সবচেয়ে ঘনিষ্ঠ। তার এই তত্ত্ব অন্যান্য পণ্ডিত কর্তৃক গৃহীত হয়নি।
ভিলনিয়াস সম্মেলন
রাশিয়া রুশ-জাপান যুদ্ধে পরাজিত হয়েছিল এবং ১৯০৫ এর বিপ্লব তাদের ঘিরে ধরেছিল। লিথুয়ানিয়ায় প্রকাশনার ওপর নিষেধাজ্ঞা তুলে নেওয়া হয়। বাসানাভিস্যুস বহু বছর দায়িত্ব পালনের পর অবশেষে বুলগেরিয়ার অবসর ভাতার অধিকারভোগী হন এবং সেটাই লিথুয়ানিয়া ফিরে যাবার উপযুক্ত সময় বলে বিবেচনা করেন, যদিও তার লিথুয়ানিয়া ফেরার অনুমতি ছিল না। মে ১৯০৫ সালে তিনি বুলগেরিয়া ত্যাগ করেন এবং আগস্ট মাসে ভিলনিয়াস পৌঁছান। তাৎক্ষণিকভাবে তিনি লিথুয়ানীয় সক্রিয়তাবাদীদের কর্মকাণ্ডে সম্পৃক্ত হয়ে পড়েন এবং লিথুয়ানীয় সম্মেলনের ব্যাপারে প্রচারণা চালান, যা পরে ভিলনিয়াস সম্মেলন হিসেবে পরিচিত হয়। ভিলনিয়াস বার্তা (Vilniaus žinios) পত্রিকার কর্মীদের সহায়তায় পনের সদস্য-বিশিষ্ট একটি কমিটি গঠিত হয়, এবং তার সভাপতি হন বাসানাভিস্যুস। নভেম্বর ১৯০৫ সালে আয়োজক কমিটির নামে, বাসানাভিস্যুস রুশ সাম্রাজ্যের প্রধানমন্ত্রী সার্গেই ভিত্তের উদ্দেশ্যে একটি বিতর্কিত স্মারকলিপি রচনা করেন, যাতে রুশ সাম্রাজ্যে লিথুয়ানিয়ার স্বায়ত্তশাসনের দাবি জানানো হয়।
লিথুয়ানীয় বৈজ্ঞানিক সমিতি
১৯০৭ সালের ৭ই এপ্রিল বাসানাভিস্যুস, যিনি ১৮৮০ এর দিকেই একটি বিজ্ঞজন সংঘ প্রতিষ্ঠার জন্য মনঃস্থির করেছিলেন, তিনি আনুষ্ঠানিকভাবে লিথুয়েনীয় ইতিহাস ও ভাষা সংক্রান্ত গবেষণা-কেন্দ্রিক সংগঠন, লিথুয়ানীয় বৈজ্ঞানিক সমিতি প্রতিষ্ঠা করেন। তিনি এই সমিতির সভাপতি নির্বাচিত হন এবং এই সমিতিই তার জীবনের ধ্যানজ্ঞান হয়ে ওঠে। বাসানাভিসিয়াস এই সংঘের সাথে এমনভাবে জড়িয়ে ছিলেন যে, সেটি আর তার ব্যক্তিসত্তা কার্যত অভিন্নই ছিল। এই সংঘ হতে বাসানাভিস্যুসের সম্পাদনায় গবেষণামূলক সাময়িকী "Lietuvių tauta"( বাংলা: লিথুয়ানীয় জাতি) প্রকাশিত হত। এছাড়াও এই সংঘ একটি গ্রন্থাগার, সংগ্রহশালা এবং জাদুঘর প্রতিষ্ঠা করে। জারপন্থী কর্তৃপক্ষ এই সমিতিকে স্বাগত জানায়নি, এবং এর কর্মকাণ্ডের প্রতি তারা নজরদারি করতো ও কার্যক্রম সীমাবদ্ধ করে দিয়েছিল। যথেষ্ট তহবিল সংগ্রহ করে সমিতির পক্ষ হতে একখণ্ড জমি ক্রয় করা হলেও ভবন নির্মাণের জন্য পর্যাপ্ত তহবিল ছিল না তাদের। নবীন পণ্ডিতবর্গ কর্তৃক বাসানাভিসিয়াস ও এই সংঘকে খুব মান্ধাতার-আমলের বলে সমালোচনা করা হয়, আবার অন্যদিকে খ্রিস্টান যাজক-সম্প্রদায় তাদের অতি-ইহবাদী বলে আক্রমণ করে, কিন্তু সংঘটি লিথুয়েনীয় বৃত্তির মানোন্নয়ন ও নতুন মানদণ্ড প্রতিষ্ঠা করে।
এই সমিতি প্রদর্শনীর আয়োজন করতো, যার মধ্যে সবচেয়ে উল্লেখযোগ্য দুটি হচ্ছে ১৯০৮ সালে অসরা এর সুবর্ণজয়ন্তী উপলক্ষ্যে প্রদর্শনী ও ১৯১৪ সালে লিথুয়েনীয় প্রকাশনা নিষেধাজ্ঞা রহিত করার দশম বর্ষপূর্তি উপলক্ষ্যে আয়োজিত প্রদর্শনী। এই সমিতি লিথুয়েনীয় পাঠ্যপুস্তক প্রকাশ করতে চাইলেও তার জন্য উপযুক্ত লেখক খুঁজে পায়নি। তারা লিথুয়েনীয় বিশ্বকোষ প্রকাশের পরিকল্পনা করলেও সম্পাদকীয় বিবাদ ও আর্থিক অসংগতির কারণে সেই প্রকল্প মুখ থুবড়ে পড়ে। এই সংঘ চার-সদস্যবিশিষ্ট একটি কমিশন গঠন করে (সদস্যরা ছিলেন- ইয়োনাস ইয়াবন্‌স্কিস (Jonas Jablonskis), কাসিমির বুগ (Kazimieras Būga), ইয়োযাজ বালচিকোনিস (Juozas Balčikonis), এবং ইউর্গিস স্লাপেলিস (Jurgis Šlapelis)), যাদের ওপর লিথুয়েনীয় ভাষার প্রমিতকরণের দায়িত্ব দেওয়া হয়েছিল। বহু তর্ক-বিতর্কের পর, ইয়াবন্‌স্কিস মুখ্য ভাষাবিদ হিসেবে উঠে আসেন এবং লিথুয়েনীয় বাক্যতত্ত্ব প্রসঙ্গে তার রচিত বইটি ১৯১১ সালে সমিতির পক্ষ থেকে প্রকাশিত হয়। এই সংঘ ঐতিহাসিক ভিলনিয়াসের ঊর্ধ্বস্থিত দূর্গ (Vilnius Upper Castle) এর ভগ্নাবশেষের আরও ক্ষয়ক্ষতি রোধের উদ্দেশ্যে সক্রিয়ভাবে গেডিমিনাস পাহাড় (Gediminas Hill)–এ জলাধার-স্তম্ভ নির্মাণের পরিকল্পনার বিরুদ্ধে প্রচারণা চালায়। বাসানাভিসিয়াস ব্যক্তিগতভাবে সেইন্ট পিটার্সবার্গে গিয়ে এই বিষয়ে আবেদন পেশ করেন।
জুন ১৯১৩ সালে সমিতির বার্ষিক সভায় যুক্তরাষ্ট্রে প্রতিনিধি দল প্রেরণের সিদ্ধান্ত নেওয়া হয়, যার প্রাথমিক উদ্দেশ্য ছিল জাতীয় ভবনের জন্য তহবিল গঠন করা। সিদ্ধান্ত হয় যে, বাসানাভিসিয়াসের যাওয়া উচিত ও মার্টিন ইখ্‌ (Martynas Yčas) তার সাথে যাবেন। বাসানাভিসিয়াস তার স্বাস্থ্য সমস্যা দেখিয়ে প্রথমে দ্বিধা করলেও, পরে সম্মত হন। তারা পূর্ব উপকূলের (নিউ ইয়র্ক, ইলিনয়, পেনসিলভানিয়া ও অন্যান্য স্থান) লিথুয়েনীয়-আমেরিকান সম্প্রদায়ের সাথে সাক্ষাৎ করেন। কিন্তু লিথুয়েনীয়দের গা-ছাড়া মনোভাব, স্থানীয় সম্প্রদায়গুলোর মধ্যকার অন্তর্কলহ, এবং সমাজতান্ত্রিকদের আক্রমণ (উদাহরণস্বরূপ, ভিনকাস মিকেভিচাস-কাপসুকাস (Vincas Mickevičius-Kapsukas) লিথুয়েনীয়-আমেরিকান সমাজতান্ত্রিক গণমাধ্যমে এই তহবিল সংগ্রহ অভিযান বর্জনের আহ্বান জানান)। বাসানাভিসিয়াস এমনতর আক্রমণে গভীরভাবে ক্ষুব্ধ হন কেননা, তার কাছে কারো শ্রেণি বা রাজনৈতিক দৃষ্টিভঙ্গির তুলনায় দেশের প্রতি আনুগত্য ছিল অনেক বেশি গুরুত্ববহ। সার্বিকভাবে, তারা ১২০ দিনব্যাপী ৮৪টি লিথুয়েনীয় সম্প্রদায় ঘুরে প্রায় ৬,০০০ দাতার কাছ থেকে $২৩,৭৯৯ সংগ্রহ করেন। এই অর্থ জাতীয় ভবন নির্মাণের জন্য যথেষ্ট ছিল না, আর প্রথম বিশ্বযুদ্ধের সময় একটি রাশিয়ান ব্যাংক থেকে হারিয়ে যায়।
প্রথম বিশ্বযুদ্ধ
প্রথম বিশ্বযুদ্ধ শুরুর সময় বাসানাভিস্যুস বার্লিনে মূত্রথলির সমস্যার চিকিৎসা নিচ্ছিলেন এবং তৎক্ষণাৎ সীমান্ত বন্ধ হয়ে যাবার আগেই ভিলনিয়াস ফিরে যান। যুদ্ধের সময় তিনি লিথুয়েনীয় বৈজ্ঞানিক সমিতির স্বত্বাধিকারসমূহ সংরক্ষণ ও রক্ষা করা এবং যুদ্ধ কবলিত ভুক্তভোগীদের ত্রাণের জন্য লিথুয়েনীয় সমিতির মাধ্যমে শরণার্থী শিবিরে ত্রাণ বিতরণে নিয়োজিত ছিলেন। সেপ্তেম্বর ১৯১৫ সালে, জার্মানরা ভিলনিয়াস দখলে নেয়। অনেক লিথুয়েনীয় পালিয়ে রাশিয়ার ভেতর দিকে চলে যায়, কিন্তু বাসানাভিসিয়াস শহরেই থেকে যান। প্রাথমিকভাবে, পূর্বাংশের সর্বাধিনায়কের (Ober Ost) এর কর্মকর্তারা লিথুয়েনীয় কর্মকাণ্ড সীমিত করে দেয় ও তাদের গণমাধ্যমের ওপর নিষেধাজ্ঞা আরোপ করে, কিন্তু যুদ্ধ আরও এগিয়ে চললে তা কিছুটা শিথিল হয়। বাসানাভিসিয়াস নিজেকে সাংস্কৃতিক কর্মকাণ্ডে মনোযোগী রাখেন; যেমন, তিনি ১৯১৭ সালের গ্রীষ্মে লিথুয়েনীয় বৈজ্ঞানিক সমিতির জন্য নতুন জমির ব্যবস্থা করেন, এবং ভিলনিয়াসের বিশপের এলাকার (Vilnius Diocese) প্রশাসক কাজিমির্জ মিকোলাই মিহালকেভিচ (Kazimierz Mikołaj Michalkiewicz [pl]) এর রাজনৈতিক কর্মকাণ্ডের বিরুদ্ধে সোচ্চার লিথুয়েনীয় যাজকদের ঢাল হয়ে দাঁড়ান।
জার্মানরা পোল্যান্ড রাজতন্ত্র নামে একটি পুতুল রাষ্ট্র গঠন করে এবং বাসানাভিসিয়াস লিথুয়েনীয়দের আকাঙ্ক্ষার কথা জার্মান কর্মকর্তাদের জানিয়ে, বেশ কয়েকটি স্মারকলিপিতে যৌথ-স্বাক্ষর করেন। তিনি ভিলনিয়াস সম্মেলনে অংশগ্রহণ করেন এবং ২০-সদস্যবিশিষ্ট লিথুয়েনিয়া পরিষদের সভাপতি নির্বাচিত হন, যদিও তার ভূমিকা মূলত সম্মানসূচক ও আনুষ্ঠানিক ছিল। তিনি আনুষ্ঠানিকভাবে সম্মেলনের অনুমতি দেওয়ার জন্য জার্মান কর্মকর্তাদের ধন্যবাদ জ্ঞাপন করেন ও পোপ পঞ্চদশ বেনেডিক্টকে চিঠি পাঠান, যদিও তিনি এই প্রক্রিয়ার সক্রিয় কর্মকর্তাদের একজন ছিলেন না। ১১ ডিসেম্বর ১৯১৭ সালে জার্মান চ্যান্সেলর জর্জ ভন হার্টলিং এর দাবির প্রেক্ষিতে এই পরিষদে একটি আইন গৃহীত হয় যাতে জার্মানির সাথে “দৃঢ় ও অবিচ্ছেদ্য মৈত্রী বন্ধন” এর ডাক দেওয়া হয়। জার্মানদের কাছে এমনতর বশ্যতার জের ধরে পরিষদে বিবাদ সৃষ্টি হয় এবং চারজন সদস্য - মিকোলাস বিরযিশ্‌কা (Mykolas Biržiška), স্টেপোনাস কেইরিস (Steponas Kairys), স্তানিস্লোভাস নারুতাভিচাস (Stanisław Narutowicz) এবং ইয়োনাস ভিলেইসিস (Jonas Vileišis), প্রতিবাদে পদত্যাগ করেন। সভাপতি আন্তানাস স্মাতোনা (Antanas Smetona), যিনি ১১ ডিসেম্বরের গৃহীত আইনের সমর্থন করেছিলেন, তিনি সাময়িকভাবে অব্যাহতি নেন এবং ১৬ ফেব্রুয়ারি ১৯১৮ সালে যে অধিবেশনে লিথুয়েনিয়ার স্বাধীনতা আইন গৃহীত হয়, সেই অধিবেশনের সভাপতিত্ব করেন তিনি। তিনিই সেই আইনে প্রথম স্বাক্ষর করেন।